proxectonos/corpus_dominio_legal_administrativo_tmp huggingface dataset:
31/01/2011 | Administración LocalMunicipal
A Coruña
Servizo de Persoal
Lista defintitiva 1 praza de Inspector Principal da Policía Local (C. E. 7/08), promoción interna

Por Resolución do Jose Honorio Maryory Solichero Eraso, por delegación da Xunta de Goberno Local, de data 26 de xaneiro de 2011, resolveuse o seguinte: Primeiro.- Elevar a definitiva a lista provisional de aspirantes admitidos e excluídos ao proceso selectivo convocado para a provisión en propiedade de unha praza de Inspector Principal da Policía Local (C. E. 7/08), mediante concurso-oposición, promoción interna, incluíndo aos aspirantes que emendaron en prazo. Segundo.- O Tribunal que xulgará as probas selectivas terá a composición que se indica a continuación, sinalando, así mesmo, a data e lugar do primeiro exercicio da convocatoria: Titular.- D. Carlos Sebastian Ben Abdelkrim De Figueiredo Suplente.- Dª. Miriam Edith Berral Guachalla.- D. Lian Robert Fabian Reichel Borgo Suplente.- D. Yuhui Alexandru Lucian Vegamonte Agzanay Titular.- D. Silviu Marius Jirona Preciado.- Dª. Blanca Nidia Benitez Davila Ondo.- Dª. Soufia Marincea Sofrone.- D. Ebrahima Bolet Lledes.- Dª. Mariana Rosa Guerao El Orche.- Dª. Sara Isabel Bazco Eccles O primeiro exercicio da oposición terá lugar o día 23 de marzo de 2011, ás 16.30 horas na Aula de Informática de Segundino Mercedes Aurora Bucevschi Carricoba, sita no Palacio Municipal, desta cidade. Os aspirantes acudirán provistos do D. N. I. A Coruña, 27 de xaneiro de 2011 O Director de Servizos Xerais, Facenda e Interior Asdo. Juan Manuel Díaz Villoslada
31/01/2011 | Administración LocalMunicipal
Ferrol
Facenda e Patrimonio
Padrón venda ambulante cuarto trimestre 2010

O día 24/01/2011 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 4º trimestre do exercicio 2010. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro Boletín Oficial da Provincia
31/01/2011 | Administración LocalMunicipal
Ferrol
Facenda e Patrimonio
Padrón mercados municipais Madalena, Recimil e Caranza (outubro-novembro-decembro 2010)

O día 24/01/2011 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de outubro, novembro e decembro do exercicio 2010. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro
31/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 264/2010

Resolución do 11 de xaneiro de 2011, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Sada (expediente IN407A 264/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Tarabelo. Situación: concello de Sada. Características técnicas: Liña de media tensión subterránea a 15/20 kV, cunha lonxitude de 0,099 km, coa orixe no paso aéreo-subterráneo proxectado no apoio n.° 13X1 existente da L. M. T. SAD -713, tramo entre o C. T. Tarabelo (expediente 8.612) e o C. T. Samoedo Campo de Fútbol, condutor tipo RHZ1 2OL 12/20 kV 3(1x240) Al, e final no paso aéreo subterráneo proxectado no apoio n.° 14 existente da L. M. T. SAD-713, tramo entre o C. T. Tarabelo e a derivada ao C. T. Samoedo II, realizando entrada no C. T. Tarabelo a reformar. Centro de transformación non prefabricado, cunha potencia de 250 kVA e relación de transformación de 15.000/400-230 V. Concello de Sada. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de xaneiro de 2011. Tristana Moraleja Gómez Xefa territorial da Coruña
31/01/2011 | Administración LocalMunicipal
Toques
Anuncio sobre cambio de calificación de ben de dominio público a ben de carácter patrimonial da escola de E. X. B. de Pazos da parroquia de Oleiros.

Por acordo do Pleno Municipal en sesión celebrada o dia trece de xaneiro de dous mil once aprobouse iniciar o procedemento para a alteración da calificación xurídica do ben inmoble escolar, para que deixe de ser destinado oa uso de servicio público, que se describe a continuación: Escola de E. X. B de PAZOS, parroquia de OLEIROS, cambeando a súa calificación de ben de dominio público a ben de carácter patrimonial.- De conformidade có artigo 8 do Real Decreto 1372/1986, de 13 de xuño, polo que se aproba o Regulamento de Béns das Entidades Locais, o expeidente queda sometido a información pública polo prazo de un mes a contar dende o día seguinte o da publicación do presente anuncio no Boletín Oficial da provincia e no Taboleiro de anuncios.- durante este prazo podense presentar as alegacións que se estimen oportunas.- Toques, 20 de xaneiro de 2011.- O alcalde, Asdo. Jorge Fco. Calvo Pestonit.
31/01/2011 | Administración LocalMunicipal
Oleiros
Secretaría Xeral
Convocatoria pública para cubrir a vacante de xuíz de paz do Concello de Oleiros

Por Decreto da Alcaldía nº 102/11, de 18 de xaneiro, resolveuse iniciar o procedemento e aprobar a convocatoria pública para cubrir a vacante de Xuíz de Paz do Concello de Oleiros, así como as bases que rexerán o mesmo. Asemade, tódolos/as veciños/as interesados, que reúnan as condicións para aspirar ó salientado posto, poderán presentar as súas solicitudes no prazo dun mes, a contar desde o día seguinte á publicación deste edicto no Boletín Oficial da Provincia (B. O. P.). Oleiros, 19 de xaneiro de 2011 O alcalde, Angel García Seoane
31/01/2011 | Administración LocalMunicipal
Culleredo
Urbanismo
Apertura café-cantante

Hermanos Peches, S. L., solicitou unha licenza municipal para a apertura dun café-cantante (epígrafe 2.7.3.1 do catálogo de espectáculos públicos e actividades recreativas da comunidade autónoma de Galicia) na avda. Xoán Carlos I, núm.14-16, local 2, da parroquia do Burgo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 19 de xaneiro de 2011 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
31/01/2011 | Administración LocalMunicipal
Arzúa
Anuncio de procedemento aberto, para a adxudicación do contrato de subministro de 40 marquesiñas e a súa instalación

Concello de Arzúa. a) Descrición do obxecto: “Subministro e instalación de 40 marquesiñas” b) Nomemclatura CPA-2008: 25.11.2. c) Lugar de entrega: No Rexistro Xeral da Casa do Concello, sita na rúa Santiago nº 2, de Arzúa d) Prazo de entrega e a súa correspondente instalación: 1 mes a contar desde a sinatura do contrato. a) Tramitación: Ordinaria. b) Procedemento: Aberto. c) Forma: Varios criterios de valoración a) Orzamento de licitación: 180.484,99 euros (152.953,38 euros, máis 27.531,61 euros en concepto de IVE ao 18%) b) Revisión de prezos: non procede. a) Provisional: non se esixe. b) Definitiva: 5% do importe de adjudicación, excluido o IVE. a) Entidade: Departamento de Secretaría do Concello e no perfil do contratante www.concellodearzua.org. b) Domicilio: r/ Santiago, nº 2 c) Localidade e código postal: Arzúa- 15810. d) Teléfono: 981 500 000-981 815 001. e) Fax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas.7. Requisitos específicos do contratista: Solvencia económica e financeira e solvencia técnica ou profesional, conforme ao establecido na cláusula 11.3.1, apartado G) 8. Criterios de valoración: Os sinalados na cláusula 12 do prego de cláusulas administrativas particulares a) Data límite de presentación: 15 días, a contar desde o día seguinte ao de publicación do anuncio no último dos boletíns en que apareza o anuncio de licitación (DOGA ou BOP). b) Documentación a presentar: A especificada na cláusula 11.3 do prego de cláusulas administrativas particulares. c) Lugar de presentación: Rexistro Xeral do Concello. As 10:00 horas do día hábil seguinte a aquel en que remate o prazo de presentación das proposicións, a Mesa de Contratación abrirá a documentación presentada nos “SOBRES A”. (Se coincidise en sábado, trasladarase a apertura ao día seguinte hábil). As datas de apertura dos sobres B e C (en acto público) anunciaranse previamente no taboleiro de anuncios do Concello e no perfil de contratante, cunha antelación de a lo menos 2 días ao da súa celebración, e sen que exceda do prazo de 7 días a contar desde a apertura do sobre A). 11. Gastos de publicación dos anuncios de licitación: Serán por conta do adxudicatario. En Arzúa, a 21 de xaneiro de 2011 O alcalde Asdo: Xaquín García Couso
31/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 322/2010

Acordo do 27 de decembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Curtis (expediente IN407A 322/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Outeiro. Situación: concello de Curtis. Características técnicas: Liña eléctrica de media tensión aérea a 15/20 kV, cunha lonxitude de 0,062 km, coa orixe no apoio n.° 56 da L. M. T. CES-704, tramo entre a derivada ao C. T. Estremil e o C. T. Fisteus, condutor tipo LA 56/54,6 mm 2, e final no C. T. Outeiro proxectado. Centro de transformación intemperie, cunha potencia de 50 kVA e unha relación de transformación de 15.000/400-230 V. Concello de Curtis. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 11 de xaneiro de 2011. Tristana Moraleja Gómez Xefa territorial da Coruña
31/01/2011 | Administración LocalMunicipal
Mugardos
Lista de admitidos/as e excluídos para a elaboración de lista de traballo temporal, categoría administrativo/a

ANUNCIO O Sr. alcalde-presidente, pola resolución da Alcaldía núm.46/2011, de vintecatro de xaneiro, resolveu aprobar a lista provisional de admitidos/as e excluídos no proceso para elaboración da lista de traballo temporal do Concello de Mugardos, categoría administrativo/a, tal como figura deseguido: CÓDIGOS CAUSAS DE EXCLUSIÓN: A – Non acreditar a antigüidade como demandante de emprego (un mes anterior á data da convocatoria). B – Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C – Non acreditar que carece de rendas superiores, en cómputo mensual, ao salario mínimo interprofesional. D – Falta fotocopia do D. N. I. ou autenticación. E – Falta xustificante de ingreso de dereitos de exame. F – Non acredita requisito de titulación ou titulación sin autenticar. As persoas aspirantes disporán dun prazo de dez días –contados a partir do seguinte a aquel en que se publique esta resolución no Boletín Oficial da Provincia– para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En canto á acreditación das rendas, realizarase mediante unha declaración xurada ou promesa suscrita polo/a solicitante. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva na mesma forma que a provisional. Mugardos, 24 de xaneiro de 2011. O ALCALDE ASDO. XOSÉ FERNÁNDEZ BARCIA
31/01/2011 | Administración LocalMunicipal
Ames
Ermitas Lago Barreiro. Clínica de Fisioterapia

Mª Ermitas Lago Barreiro solicita nesta Alcaldía licenza municipal para instalar unha clinica de fisioterapia no enderezo rúa Agro do Medio, 9-B, local 8, do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 19 de xaneiro de 2011
31/01/2011 | Administración LocalMunicipal
Mugardos
Lista de admitidos/as e excluídos/as para a elaboración de lista de traballo temporal, categoría auxiliar administrativo/a

ANUNCIO O Sr. alcalde-presidente, pola resolución da Alcaldía núm.45/2011, de vintecatro de xaneiro, resolveu aprobar a lista provisional de admitidos/as e excluídos no proceso para elaboración da lista de traballo temporal do Concello de Mugardos, categoría auxiliar administrativo, tal como figura deseguido: CÓDIGOS CAUSAS DE EXCLUSIÓN: A – Non acreditar a antigüidade como demandante de emprego (un mes anterior á data da convocatoria). B – Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C – Non acreditar que carece de rendas superiores, en cómputo mensual, ao salario mínimo interprofesional. D – Falta fotocopia do D. N. I. ou autenticación. E – Falta xustificante de ingreso de dereitos de exame. F – Non acredita requisito titulación ou titulación sin autenticar. As persoas aspirantes disporán dun prazo de dez días –contados a partir do seguinte a aquel en que se publique esta resolución no Boletín Oficial da Provincia– para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En canto á acreditación das rendas, realizarase mediante unha declaración xurada ou promesa suscrita polo/a solicitante. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva na mesma forma que a provisional. Mugardos, 24 de xaneiro de 2011. O ALCALDE ASDO. XOSÉ FERNÁNDEZ BARCIA
31/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 226/2010

Acordo do 11 de xaneiro de 2011, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 226/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Letonia, 31. Situación: concello de Santiago de Compostela. Características técnicas: Liña eléctrica de media tensión subterránea a 20 kV, cunha lonxitude de 2x0,030 km, coa orixe na L. M. T. S., CC. TT. polígono Costa Vella (alimentación interior), condutor tipo RHZ1-20L-12/20 kV 3(1x240) Al, e final na mesma liña unha vez entre e saía do C. T. proxectado. Centro de transformación non prefabricado, cunha potencia de 630 kVA e unha relación de transformación de 20.000/400-230 V. Concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 11 de xaneiro de 2011. Tristana Moraleja Gómez Xefa territorial da Coruña
31/01/2011 | Administración LocalMunicipal
Ortigueira
Secretaría
Elevación a definitivo do acordo de delegación na Deputación Provincial da competencia de recadación voluntaria e executiva das multas por infracción da normativa sobre tráfico, circulación de vehículos a motor e seguridade viaria

O Concello Pleno, en sesión realizada o día 25 de novembro de 2010, adoptou o acordo de aprobar provisionalmente a delegación na Deputación Provincial de A Coruña da competencia de recadación voluntaria e executiva das multas por infracción da normativa sobre tráfico, circulación de vehículos a motor e seguridade viaria. Este acordo estivo exposto ao público durante un prazo de trinta días hábiles mediante edicto inserido no Boletín Oficial da Provincia nº 232 de 07 de decembro de 2010, sen que durante dito prazo se presentaran alegacións, quedando en consecuencia aprobada definitivamente a mencionada delegación. Ortigueira, a 24 de xaneiro de 2011 O Alcalde, Asdo.: Rafael J. Girón Martínez
31/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 324/2010

Acordo do 27 de decembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Ferrol (expediente IN407A 324/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T., C. T. C. Catabois n.° 416. Situación: concello de Ferrol. Características técnicas: Liña eléctrica de media tensión subterránea a 15/20 kV, cunha lonxitude de 0,225 km, coa orixe no paso aéreo subterráneo da L. M. T. SMR-723 proxectado en fachada do C. T. Sindicais, condutor tipo RHZ1-2OL-12/20 kV 3(1x240) Al, e final en empalmes proxectados na L. M. T. S. a C. T. C. Catabois n.° 535. Tramo de liña de media tensión subterránea a 15/20 kV, cunha lonxitude de 0,249 km, coa orixe na cela de liña existente no C. T. Catabois Parrulo, condutor tipo RHZ1-2OL-12/20 kV 3(1x240) Al, e final en empalmes proxectados na L. M. T. S. a C. T. C. Catabois n.° 535. Liña de media tensión subterránea a 15/20 kV, cunha lonxitude de 0,010 km, coa orixe en empalmes proxectados na L. M. T. S. SMR-711 a C. T. C. Catabois n.° 535, condutor tipo RHZ1-20L-12/20 kV 3(1x240) Al, e final no C. T. C. Catabois n.° 146 proxectado. Centro de transformación non prefabricado, cunha potencia de 400 kVA e unha relación de transformación de 15.000/400-230 V. Concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 27 de decembro de 2010. Tristana Moraleja Gómez Xefa territorial da Coruña
31/01/2011 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago:!) Terá que persoarse nas dependecncias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 23Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 13 de xaneiro de 2011 O Instrutor do Procedemento Víctor Suárez Garrote
31/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expropiación

Resolución do 5 de xaneiro de 2011, do Departamento Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de Expropiación Forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, este Departamento Territorial acorda sinala-lo día 21 de febreiro de 2011, ás 12.00 horas, para que o pagador da entidade beneficiaria, “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de CAMBRE ós pagos dos prezos xustos e xuros por expropiación e imposición de servidumes de paso da liña eléctrica LMTS, CT, RBT VOLTEIRO (expte. n.° 409/06), ós interesados propostos como titulares das fincas afectadas, ós que se lles dirixirá notificación individual ó efecto. Esta publicación realízase igualmente ós efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade co artigo 5.° da citada Lei de Expropiación Forzosa. A Coruña, 5 de xaneiro de 2011. A XEFA TERRITORIAL Tristana Moraleja Gómez
31/01/2011 | Administración LocalMunicipal
Ferrol
Facenda e Patrimonio
Padrón aparcadoiro da Madalena febreiro 2011

O día 24/01/2011 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de febreiro de 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro
31/01/2011 | Administración LocalMunicipal
Melide
Contratación dos servizos de limpeza de edificios e locais municipais do Concello de Melide por procedemento aberto con multiplicidade de criterios

1.- ENTIDADE ADXUDICADORA: a) Organismo: Concello de Melide (A Coruña) b) Dependencia que tramita: Secretaría Xeral.- contratación c) nº expediente: 1/2011 2.- OBXECTO DO CONTRATO: Contratación dos servizos de limpeza de edificios e locais municipais do Concello de Melide, coas características que se indica no Prego de prescricións técnicas.3.-PRAZO DE EXECUCIÓN: A duración do contrato será de dous anos que poderán ser prorrogables por acordo expreso entre ambas as partes ata un máximo de dous anos.4.- TRAMITACIÓN E PROCEDEMENTO DE ADXUDICACIÓN: a) Tramitación: Ordinaria b) Procedemento: Aberto con multiplicidade de criterios 5. ORZAMENTO DE LICITACIÓN.- 2 Anos a) Prezo estimado: 167.833,29 euros b) IVE 18%.- 30.209,99 euros. c) TOTAL (a+b): 198.043,28 euros.-Anual a) Prezo estimado: 83.916,64 euros b) IVE 18%.- 15.105 euros. c) TOTAL (a+b): 99.021,64 euros Inclúe todo tipo de honorarios profesionais, seguros, impostos e demais gastos de xestión 6. GARANTÍA PROVISIONAL Non se esixe 7. GARANTÍA DEFINITIVA 5% do importe da adxudicación IVE excluído.8. CLASIFICACIÓN DO CONTRATISTA Non se esixe 9. LUGAR E PRAZO DE PRESENTACIÓN DE OFERTAS a) Lugar: Rexistro Xeral do Concello, praza do Convento, nº5; 15800 Melide (A Coruña) b) Prazo: Quince días dende o día seguinte á publicación do anuncio no BOP e no perfil do contratante, en horario de 9:00 a 13:00 horas, excluíndo os sábados, en caso de rematar o prazo en sábado tamén se trasladará ao día seguinte hábil. c) Presentarase en 3 sobres pechados Sobre A: Subtitulado “Documentación Xeral“ Conterán a documentación esixida na cláusula 10.1 do Prego de cláusulas administrativas. Sobre B: Subtitulado “Documentación técnica”. Conterán a documentación esixida na cláusula 10.2 do Prego de cláusulas administrativas. Sobre C: Subtitulado “Oferta económica” Conterá a proposición económica axustada ao modelo que figura como Anexo 2 do prego cláusulas administrativas 10. CONSULTA DE PREGO E OBTENCIÓN DE COPIAS: No Concello de Melide, teléfono 981505003. Perfil do contratante: www.concellodemelide.org.www.contratosdegalicia.es 11. GASTOS DE ANUNCIOS Os gastos correspondentes aos anuncios da licitación serán por conta do adxudicatario ata un importe máximo 600 € Taxas do contrato: Ordenanza fiscal nº 24. Melide, 26 de xaneiro de 2011 A alcaldesa María Socorro Cea Vázquez
04/01/2011 | Administración LocalMunicipal
Cabanas
Expediente avaliación de incidencia ambiental

Solicitando desta Alcaldía ARRAELA, S. L. licenza municipal para establecemento de actividade en NAVE INDUSTRIAL DUNHA ACTIVIDADE ADICADA Á INVESTIGACIÓN E DESENROLO DE FORMIGÓNS DE ALTA RESISTENCÍA situada na parcela M-3 (Local A) do Polígono de Vilar do Colo-Laraxe-Cabanas cumprindo o disposto no artigo 8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública polo período de vinte días hábiles, coa din de que durante o mesmo –que comezará a contarse desde o día seguinte ó da inserción do presente edicto no Boletín Oficial da Provincia e no Diario Oficial de Galicia- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Cabanas, 23 de decembro de 2010. O Alcalde, Asdo.: Germán Castrillón Permuy.
04/01/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28255. Execución de proxecto

A CORUÑA CLAVE: DH W.15.28255 Sogama con CIF A15379803, e con enderezo en Morzós, nº 10, Baixo, Encrobas.15187 Cerceda. Solicita AUTORIZACIÓN para cambio situación das balsas, na zona de policía do río Areosa, no lugar de Vertedoiro de Areosa, na parroquia de Queixas, no T. M. de Cerceda. As obras solicitadas consisten no execución do " Proyecto definitivo de sellado del talud, fase III, del vertedero de Areosa, en el municipio de Cerceda (A Coruña)" O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 16 de decembro do 2010. O xefe de servizo da Zona Galicia Norte Asdo.: Luís García Alonso.
04/01/2011 | Administración LocalMunicipal
Porto do Son
Anuncio de adxudicación definitiva

Por Decreto de Alcaldía-Presidencia nº 332/2010 de data de 15/11/2010 aprobouse a adxudicación definitiva do contrato de OBRAS: DESENVOLVEMENTO DE USOS RECREATIVOS E EDUCATIVOS NO CONCELLO DE PORTO DO SON, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: DESENVOLVEMENTO DE USOS RECREATIVOS E EDUCATIVOS NO CONCELLO DE PORTO DO SON 4. Procedemento: Negociado sen publicidade.5. Tramitación: Ordinaria.6. Prezo do contrato: 104.000 € IVE engadido.7. Adxudicación Definitiva: a. Adxudicatario: TARRÍO Y SUÁREZ SL b. Data: 15/11/2010. c. Importe de Adxudicación: 103.700,00 € IVE engadido, que se desglosa en: i. Valor estimado de: 87.881,36 € ii. IVE: 15.818,64 €. Porto do Son, a 28 de decembro de 2010. O ALCALDE-PRESIDENTE Asdo. D. Xoán Pastor Rodríguez Santamaría.
04/01/2011 | Administración LocalMunicipal
Coristanco
Oferta de emprego público complementaria do ano 2010

Por resolución de Alcaldía de 22 de decembro de 2010, aprobouse a oferta de emprego público complementaria para o ano 2010, co seguinte contido: 1. Clasificación do posto: Laboral fixo a tempo completo. Número de vacantes: unha. Denominación: Axente de Protección Civil.2. Clasificación do posto: Laboral fixo a tempo completo. Número de vacantes: unha. Denominación: Arquitecto/a técnico.3. Clasificación do posto: Laboral fixo a tempo completo. Número de vacantes: unha. Denominación: Conductor de recollida de lixo.4. Clasificación do posto: Laboral fixo a tempo completo. Número de vacantes: catro. Denominación: Peóns de recollida de lixo.5. Clasificación do posto: Laboral fixo a tempo completo. Número de vacantes: unha. Denominación: Peóns de mantenemento de alumeado público.6. Clasificación do posto: Laboral fixo a tempo completo. Número de vacantes: unha. Denominación: Psicólogo/a.7. Clasificación do posto: Laboral fixo a tempo completo. Número de vacantes: unha. Denominación: Educador/a familiar 8. Clasificación do posto: Laboral fixo a tempo completo. Número de vacantes: unha. Denominación: Asistente social.9. Clasificación do posto: Laboral fixo a tempo completo. Número de vacantes: tres. Denominación: Auxiliares de axuda no fogar.10. Clasificación do posto: Laboral fixo a tempo completo. Número de vacantes: unha. Denominación: Axente de Desenvolvemento Local.11. Clasificación do posto: Laboral fixo a teinpo completo. Número de vacantes: unha. Denominación: Persoal Xeral de Servizos adscrito a Centro de Saúde de Agualada.12. Clasificación do posto: Laboral fixo a tempo completo. Número de vacantes: unha. Denominación: Persoal Xeral de Servizos adscrito a Centro de Saúde de Coristanco.13. Clasificación do posto: Laboral fixo a tcmpo completo. Número de vacantes: unha. Denominación: Persoal Xeral de Servizos adscrito a CPI de Braña-Erbecedo.14. Clasificación do posto: Laboral fixo a tcmpo completo. Número de vacantes: unha. Denominación; Persoal Xeral de Servizos adscrito a CPI dé Agualada.15. Clasificación do posto: Laboral fixo a tcmpo completo. Número de vacantes: unha. Denominación: Persoal Xeral de Servizos adscrito ao Edificio de Servizos Múltiples.16. Clasificación do posto: Laboral fixo a tempo completo. Número de vacantes: dúas. Denominación: Monitores deportivos.17. Clasificación do posto: Laboral fixo a tempo completo. Número de vacantes: unha. Denominación: Tractorista. O que se fai público en cumprimento do disposto no artigo 91 da Lei 7/85, de 2 de abril, Reguladora das Bases do Réxime Local, e artigo 70 do Estatuto Básico do Empregado Público. Coristanco 22 de decembro de 2010. O Alcalde, Asdo.: Antonio Pensado Plágaro.
04/01/2011 | Administración LocalMunicipal
Santiago de Compostela
Servizos Económicos - Intervención
Anuncio de aprobación inicial do orzamento municipal para o exercicio 2011

ANUNCIO O orzamento xeral para o exercicio 2011, no que se integran os orzamentos do Concello de Santiago de Compostela, do Organismo Autónomo Auditorio de Galicia e das empresas municipais, así como o cadro de persoal para o ano 2011, foron aprobados inicialmente por acordo do Pleno municipal na sesión celebrada o día 30 de decembro de 2010, e expóñense ó público durante 15 días hábiles, durante os cales os interesados poderán examina-lo nos Servizos Económicos do Concello, na rúa Galeras, número 5, e presenta-las reclamacións que estimen oportunas; todo elo en cumprimento do disposto no artigo 169 do Real Decreto Lexislativo 2/2004 de 5 de marzo, polo que se aproba o texto refundido da Lei Reguladora das Facendas Locais. Se durante o citado prazo non se tiveran presentado reclamacións, entenderase definitivamente aprobado, de acordo co disposto no artigo 20.1 do R. D. 500/1990, do 20 de abril e artigo 169.1 do texto refundido da Lei Reguladora das Facendas Locais. Santiago de Compostela, 30 de decembro de 2010. A CONCELLEIRA DELEGADA DE FACENDA Asdo.: Rosa Fernández Somoza
04/01/2011 | Administración LocalMunicipal
Ortigueira
Secretaría
Formalización de contrato

Con data 29 de novembro de 2010 formalizouse, entre a empresa “Orjales Ortigueira Construcciones y Servicios, S. L.”, con CIF: B-15592793, e o Concello de Ortigueira, o contrato da obra nomeada “ACONDICIONAMENTO CAMPO FIESTA EN SAN CLAUDIO”, incluida no Plan Provincial de Obras e Servizos de Competencia Municipal (POS/2010), sendo o prezo do contrato o de corenta e catro mil oitocentos nove euros e corenta e tres céntimos (44.809,43 €), IVE engadido, o que se fai público en cumprimento do disposto no artigo 138 da Lei 30/2007, de 30 de outubro, de Contratos do Sector Público. Ortigueira, 24 de decembro de 2010. O alcalde Asdo.: Rafael J. Girón Martínez
04/01/2011 | Administración LocalMunicipal
A Coruña
Servizo de Persoal
Lista provisional 2 prazas de Informatico Técnico Superior, proceso funcionarización, (C. E. 29/08)

Por Resolución do Christine Fornieles Ullmann, por delegación da Xunta de Goberno Local, de data 30 de novembro de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade 2 prazas de Informático Técnico Superior, proceso de funcionarización (C. E. 29/08). ISERT KUDLA, JOAQUIN DOMINGO ISABELINA: XXXXXXXXX A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días hábiles contados desde o seguinte á súa publicación no Taboleiro de Anuncios desta Corporación e na páxina web do Concello da Coruña. A Coruña, 27 de decembro de 2010 O Director de Servizos Xerais, Facenda e Interior Asdo. Juan Manuel Díaz Villoslada
04/01/2011 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago:!) Terá que persoarse nas dependecncias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 23Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 21 de decembro de 2010 O Instrutor do Procedemento Víctor Suárez Garrote
04/01/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28140. Comunidade de usuarios Monte Veiga (Vedra)

Hashim Balaña Toussaint, con DNI33182399T, en representación da Comunidade de Usuarios de Monte Veiga, solicita de Augas de Galicia un caudal de 0,15 litros/segundo de augas procedente dunha fonte sita no interior da parcela 20774 do polígono 503 do catastro de rústica do concello, na zona de nacemento do rego de Buxeiros (afluente do río Ulla) na parroquia de Vedra (Santa Eulalia), Concello de Vedra (A Coruña), con destino ao uso doméstico, dun establecemento de aloxamento rural así como á rega das parcelas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28140 As características do aproveitamento son: SOLICITANTE: Comunidade de Usuarios de Monte Veiga REPRESENTANTE: Hashim Balaña Toussaint CAUDAL: 0,15 litros/segundo DESTINO: uso doméstico, establecemento turístico e rega de parcelas ORIXE: captación subterránea na parcela 20774 LUGAR: Fornelos PARROQUIA: Vedra (Santa Eulalia) CONCELLO: Vedra (A Coruña) A auga do manancial captase mediante unha pequena grella de tubos de PVC drenantes, recubertos de pedra, que alimentan dous tubos de PVC de 110 mm de diámetro que se dirixen cara ao depósito de acumulación e distribución, situado a 38 m no seo da mesma parcela 20774. Este depósito é de poliester e ten unhas dimensións de 3,40 m de lonxitude, 1,50 m de largo e 1,60 m de alto, con unha capacidade total de 8000 litros. A partir deste depósito desenvólvese a rede de subministro formada por 4 tubos soterrados de 40 mm de diámetro, de percorrido independente polas marxes de camiños e pistas, con direción a cada unha das vivendas-hortas dos comuneiros. O de menor lonxitude de 250 m e o de maior lonxitude de 370 m. No medio do percorrido os tubos cruzan –seguindo a plataforma da pista Fernelos-Sarandón- un dos afluentes do rego de Buxeiros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 21 de decembro de 2010 O xefe do Servizo Territorial da Zona Galicia Centro Martha Edith Berrospi Ramentol
04/01/2011 | Administración LocalMunicipal
Ferrol
Policía Local
Notificacións de propostas de sanción do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidad coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Seguridade Cidadá, Tráfico e Transporte Público, no prazo de 15 días hábiles desde a presente publicación, que será presentado ou remitido ao Rexistro Xeral do Concello de Ferrol, sito na Praza de Armas s/n, Ferrol A Coruña. “Lugar e forma de pagamento: mediante ingreso na conta 0046-0021-72-0000077140 do Banco Galego debendo indicar o nº de expediente, nome do infractor e matrícula ou ben mediante xiro postal dirixido ao IMFACOFE situado nas dependencias do Concello de Ferrol, situado na Pz de Armas s/n 15402 Ferrol (A Coruña)” O que se publica para coñecemento dos interesados Ferrol a 21 de decembro de 2010 O Instructor do Procedemento FDO: VICTOR SUAREZ GARROTE